ممنوع من السفر .. ممنوع من الغنا
ممنوع من الكلام .. ممنوع من الاشتياق 
ممنوع من الاستياء .. ممنوع من الابتسام

وكل يوم فى حبك .. تزيد الممنوعات
وكل يوم بحبك .. اكتر من اللى فات

حبيبتى يا سفينه .. متشوقه و سجينه
مخبر فى كل عقده .. عسكر فى كل مينا
يمنعنى لو أغير .. عليكى أو أطير
إليكي وأستجير .. بحضنك أو أنام 
فى حجرك الوسيع .. وقلبك الربيع 
اعود كما الرضيع .. في حرقة الفطام 

حبيبتى يا مدينه .. متزوقه وحزينه 
فى كل حاره حسره .. وف كل قصر زينه 

ممنوع من انى اصبح .. بعشقك او ابات 
ممنوع من المناقشه .. ممنوع من السكات 
وكل يوم فى حبك .. تزيد الممنوعات
وكل يوم بحبك .. اكتر من اللى فات